b'\n_START_ARTICLE_\nR\xc3\xb8geg\xc3\xa5rd\n_START_PARAGRAPH_\nR\xc3\xb8geg\xc3\xa5rd er en g\xc3\xa5rd ved Fjerritslev, der f\xc3\xb8rste gang n\xc3\xa6vnes i 1568. Det var p\xc3\xa5 den tid den eneste g\xc3\xa5rd udenfor landsbyerne i omr\xc3\xa5det som Vester Thorup og Vust. Den \xc3\xa6ldst kendte ejer var Otto Banner til Asdal. G\xc3\xa5rden var forpagtet ud og forpagterne tog navnet R\xc3\xb8ge._NEWLINE_Navnet stammer formodentlig fra at man har ryddet skoven for at skabe plads til agerbruget. Tidligt blev jordene overbenyttet og husdyrerne har bidt vegetationen, hvorved sandflugt fra stranden 1 kilometer mod nord overd\xc3\xa6kkede agerjorden og skabte vandreklitter._NEWLINE_I 1978 hegnede ejeren B\xc3\xb8rge Mogensen g\xc3\xa5rden, og driften blev omlagt til avl af krondyr, d\xc3\xa5dyr, sika, muflon og vildsvin med henblik p\xc3\xa5 at levere avlsdyr til hjortefarme. Til g\xc3\xa5rdens k\xc3\xb8dproduktion er der indrettet et vildtslagteri._NEWLINE_I 2000 st\xc3\xb8ttede EU et projekt med indretning af jagt- og v\xc3\xa5benmuseum p\xc3\xa5 g\xc3\xa5rden. I 2004 blev der indrettet cafe, og reservatet anvendes til guidede rundture, hvor bes\xc3\xb8gende kan opleve de store hjorte p\xc3\xa5 helt n\xc3\xa6r hold. _NEWLINE_Om efter\xc3\xa5ret afholdes der jagt og kurser for j\xc3\xa6gere i p\xc3\xbcnch og jagttegn. J\xc3\xa6gere i k\xc3\xb8restol kan deltage i hjortejagten fra s\xc3\xa6rligt indrettet t\xc3\xa5rn med rampe. _NEWLINE_G\xc3\xa5rd, museum og cafe anvendes til team building kurser, hvor man kan afpr\xc3\xb8ve f\xc3\xa6rdigheder i en af landers sidste vildmarker. G\xc3\xa6ster kan bo i hytte inde i reservatet og opleve dyrene p\xc3\xa5 t\xc3\xa6t hold om natten.'